Ջեք Ռոդուել

Ջեք Քրիստիան Ռոդուել (անգլ.՝ Jack Christian Rodwell, մարտի 11, 1991(1991-03-11), Սաուսպորթ, Սեֆթոն, Մերսիսայդ, Անգլիա, Միացյալ Թագավորություն), անգլիացի ֆուտբոլիստ, «Սանդերլենդի» կիսապաշտպան։ Անգլիայի հավաքականի նախկին խաղացող։


== Կարիերա ==


=== Ակումբային ===

Ռոդուելը ֆուտբոլով սկսել է զբաղվել «Էվերթոն» ակումբում, որին երկրպագել է մանկության տարիներին։ Ակումբի խաղացող է դարձել 7 տարեկանում։ Թիմի պահեստային կազմում ընդգրկվել է 15 տարեկանում։
Ռոդուելը դարձավ Էվերթոնի ամենաերիտասարդ խաղացողը, ով մասնակցել է եվրագավաթներին։ Ակումբի կազմում առաջին անգամ խաղադաշտ է դուրս եկել «ԱԶ» ակումբի հետ խաղում. այդ ժամանակ նա 16 տարեկան 284 օրական էր։
2007 թվականի մարտի 9-ին առաջին անգամ մասնակցել Պրեմիեր լիգային՝ փոխարինման դուրս գալով «Սանդերլենդի» դեմ խաղում, իսկ մեկ շաբաթ անց պայմանագիր է կնքել «Էվերթոնի» հետ։ Ակումբի հիմնական կազմում առաջին անգամ դաշտ է դուրս եկել 2008 թվականի օգոստոսի 16-ին՝ «Բլեքբեռն Ռովերս» ակումբի դեմ խաղում։ «Էվերթոնի» կազմում Ջեք Ռոդուելն իր առաջին գոլը խփել է 2009 թվականի փետրվարին, երբ ակումբը Անգլիայի գավաթի առաջնության շրջանակներում խաղում էր «Աստոն Վիլլայի» հետ։
«Էվերթոնի» հիմնական կազմի մշտական խաղացող է դարձել 2009-10 մրցաշրջանում։ Այդ նույն մրցաշրջանում նա խփել է իր առաջին գոլ Պրեմիեր Լիգայում. դա եղավ 2010 թվականի փետրվարի 20-ին, երբ «Էվերթոնը» խաղում էր «Մանչեսթեր Յունայթեդի» դեմ։ 2010 թվականի մայիսի 24-ին Ջեք Ռոդուելը 5 տարով նոր պայմանագիր է կնքել «Էվերթոնի» հետ։
2011 թվականի օգոստոսի 1-ին՝ «Լիվերպուլի» դեմ խաղի ժամանակ, Ջեք Ռոդուելը 23-րդ րոպեին հեռացվել է խաղադաշտից իբր թե Լուիս Սուարեսի դեմ ոչ սպորտային պահվածք ցուցաբերելու համար։ Ավելի ուշ խաղադաշտից նրա հեռացումը բողոքարկվել է «Էվերթոնի» կողմից, և Անգլիայի ֆուտբոլային միությունը չեղյալ է համարել կիսապաշտպանի որակազրկումը։
2012 թվականի օգոստոսի 12-ին հայտնի է դարձել, որ «Էվերթոնն» ընդհունել է «Մանչեսթեր Սիթիի» առաջարկը Ռոդվելի տեղափոխության վերաբերյալ։ Նույն օրվա երեկոյան ֆուտբոլիստը 5 տարով պայմանագիր է կնքել «Մանչեսթեր Սիթիի» հետ։


=== Հավաքականում ===
Ջեք Ռոդվելը հանդես է եկել Անգլիայի՝ մինչև 16, 17, 19 տարեկանների հավաքականներում։
2009 թվականի մարտին առաջին անգամ հրավիրվել է Անգլիայի երիտասարդական հավաքական, որի կազմում իր առաջին գոլը խփել է 2009 թվականի հունիսի 8-ին Ադրբեջանի երիտասարդական հավաքականի դարպասին։ Երկրի երիտասարդական հավաքականի կազմում երկու անգամ մասնակցել է այդ տարիքային խմբի Եվրոպայի առաջնությանը։


== Վիճակագրություն ==


=== Ակումբային ===
25 հունվար, 2014 թվական-ի դրությամբ


=== Հավաքականում ===
2 հունիսի, 2013 թվական-ի դրությամբԱրդյունք։ 3 խաղ - 0 գոլ։ 2 հաղթանակ, 1 ոչ-ոքի, 0 պարտություն


== Ձեռքբերումներ ==


=== Թիմային ===
 «Էվերթոն»

Անգլիայի գավաթ
Եզրափակչի մասնակից (1) - 2008-09 «Մանչեսթեր Սիթի»

Անգլիայի ֆուտբոլի առաջնություն
Չեմպիոն (1) - 2013-14
Փոխչեմպիոն (1) - 2012-13
Անգլիայի գավաթ
Եզրափակչի մասնակից (1) - 2012-13
Լիգայի գավաթ
Գավաթակիր (1) - 2013-14 Անգլիայի հավաքական (մինչև 21)

Եվրոպայի երիտասարդական առաջնություն (մինչև 21)
Փոխչեմպիոն (1) - 2009


=== Անհատական ===
«Էվերթոնի» տարվա երիտասարդ խաղացող (1) - 2009-10


== Ծանոթագրություններ ==


== Արտաքին հղումներ ==
Էջը «Մանչեսթեր Սիթիի» պաշտոնական կայքում (անգլ.)
Էջը  Archived 2014-10-10 at the Wayback Machine. Ֆուտբոլային միության պաշտոնական կայքում (անգլ.)
Էջը Sports.ru կայքում (անգլ.)
Էջը  soccerbase.com կայքում (անգլ.)
Էջը Internet Movie Database կայքում (անգլ.)
Էջը transfermarkt.com կայքում (անգլ.)